สวัสดีครับ คือเพิ่งรู้ว่าพ่อทานยา Polygot tablet 100mg ควบกับ Cebrium 5mg อย่างละเม็ดทุกวัน เช้า-เย็น มาเกือบจะ 2 เดือนแล้วเพราะบอกว่าปวดหัว ผมก็รู้สึกกังวลมาก อยากถามคุณว่า ยา 2 ตัวนี้ กินตามที่บอกมานี้ จะมีผลเสีย ผลข้างเคียงต่อร่างกายอย่างไรบ้างครับ
สวัสดีครับ ยา Polygot เป็นยาในกลุ่ม Ergotamine ที่มักใช้รักษาโรคปวดศีรษะไมเกรนครับ ส่วนยา Cebrium เป็นยาที่ใช้แก้วิงเวียนศีรษะ เช่น อาการบ้านหมุน เป็นต้นครับ ปัจจุบัน ยังไม่พบว่าผลเสียจากการรับประทานยาสองตัวนี้พร้อมกัน แต่สำหรับถ้าใช้ยากลุ่ม Ergotamine อยู่ ต้องระวังและหลีกเลี่ยงการใช้ยาต่อไปนี้ยารักษาไมเกรน เช่น ซูมาทริปแทน (Sumatriptan) และอีลีทริปแทน (Eletriptan)ยาปฏิชีวนะ เช่นคลาริโธรมัยซิน (Clarithromycin)ยารักษาโรคติดเชื้อรา เช่น โวริโคนาโซล (Voriconazole) คีโตโคนาโซล (Ketoconazole) ไอทราโคนาโซล (Itraconazole)ยาต้านเชื้อไวรัสเอชไอวี เช่น ดีลาเวอร์ดีน (Delavirdine) ฟอสแอมพรีนาเวียร์ (Fosamprenavir) ซาควินาเวียร์ (Saquinavir) อะทาซานาเวียร์ (Atazanavir) ริโทนาเวียร์ (Ritonavir) เอฟฟาไวเร็นซ์ (Efavirenz) และอินดินาเวียร์ (Indinavir)ส่วนยาในกลุ่ม Ergotamine นี้อาจพบผลข้างเคียงได้ดังต่อไปนี้ครับ1. คลื่นไส้ อาเจียน2. ปลายมือ ปลายเท้าชา3. หัวใจเต้นไม่ปกติ4. เป็นตะคริว5. อารมณ์แปรปรวนสำหรับยา Cebrium ก็อาจจะมีผลข้างเคียงดังต่อไปนี้ได้ครับ1. ง่วงซึม2. มีผื่นขึ้นตามผิวหนัง3. แสบร้อนกลางอก มีคลื่นไส้ อาเจียน หรือ ปวดท้อง4. ปวดกล้ามเนื้อด้วยเหตุนี้ การใช้ยาทั้งสองตัวนี้จึงควรรับประทานตามแพทย์สั่งอย่างเคร่งครัด และพึงระวังการใช้ยาอื่นๆดังที่กล่าวมา และถ้าหากพบผลข้างเคียงตามที่ระบุไว้ ควรปรึกษาแพทย์ เพื่อพิจารณาว่าควรเปลี่ยนยาหรือไม่ครับ